tomron87/hebrew-wikipedia-sentences-corpus huggingface dataset:
פתרון בעיות במתודולוגיית A3 הוא שיטה מובנית לפתרון בעיות ושיפור מתמשך.
השיטה בוצעה לראשונה על ידי חברת טויוטה והשימוש בה נעשה לרוב במתודולוגיית lean - ניהול רזה של מצוינות תפעולית.
השיטה מספקת נוהל פשוט וקפדני המדריך כיצד להגיע לפתרון בעיות על ידי עובדים.
השלבים של לימוד והטיפול בבעיה מתועדים ומוצגים על דף בגודל A3 (ומכאן שם השיטה), המאפשר לתקשר את עיקרי ה'סיפור' של הבעיה לארגון ומעודד התכנסות של מגוון משתתפים סביב דף זה לשם יצירת שיתוף פעולה בנוגע לדרך ולפתרון.
תהליך מילוי ה-A3 לא מתרחש ביום אחד ודורש מהמוביל והמשתתפים ללכת למקום שבו דברים קורים – "רצפת היצור", על מנת להבין את המצב הקיים ולעדכן את הגיליון לאחר צפייה בתהליך ושיחה עם בעלי הידע והניסיון.
הגבלת התיעוד לדף A3 יחיד מחייבת להתמקד בפרטים החשובים ביותר ובכך ממקד את המשתמשים בכלי לזיהוי הבעיה, גורמיה והצגת פתרון כולל לבעיה ומניעתה בהמשך.
הגדרת הבעיה כפער בין מצב נוכחי למצב רצוי, כולל כיצד הבעיה התגלתה, מטרות הארגון, גורמים מעורבים וכו'.
ניתוח המצב הקיים והסימפטומים לבעיה - תיאור סכמתי של התהליך הקיים כולל הדגשה של הבעיות וכימותן במונחי אובדן שעות עבודה, פחת, איחורי אספקה, רמת שירות וכו'.
הגדרת מטרות ויעדים - באזור זה מתארים את התהליך המוצע באופן פשוט וברור כאשר הרצון הוא להביא את הארגון קרוב ככל הניתן למצב האידיאלי.
זיהוי וניתוח סיבות השורש לבעיה - אחת מהשיטות להגדרת מקור הבעיה היא Why's 5 - שיטה שבאמצעות חקירה סדרתית בת 5 איטרציות מגיעים לשורש הבעיה, כאשר העקרונות המנחים בניתוח הם: בחינת שלבי התהליך, קשרים בין ישויות ונתיבי זרימת ה"חומר" (פיזי או לוגי).
גיבוש אמצעי המנע להתמודדות עם סיבות השורש - התהליך המוצע מוגדר כ"אמצעי נגד" ולא כפתרון כי ההתייחסות היא שהתהליך המוצע יהיה בשימוש הארגון עד שיימצא "אמצעי נגד" יעיל יותר.
הכנת תוכנית פעולה ומעקב אחריה - התוכנית כוללת את הצעדים הנדרשים לביצוע כדי לממש את התהליך המוצע.
בכל שלב מוגדר מי אחראי לביצועו, סדר הביצוע, התפוקה הנדרשת ולוח זמנים.
תכנון וקביעת סטנדרטים לפתרון - היעדים צריכים להיות כמותיים וריאליים.
כאשר התוצאות המתקבלות אינן מביאות את התפוקות והיעדים הנדרשים, נפתח תהליך A3 חדש.
התהליך מתבצע בסביבת העבודה הטבעית ולא בחדרי ישיבות
התהליך כולל תיאור מדויק והבנה של המצב הקיים.
התהליך הקיים והתהליך המוצע מוצגים בצורה בלתי אמצעית בתרשימי תהליך פשוטים וברורים.
תהליך השיפור מתבצע על ידי האנשים המעורבים בתהליך ולא רק על ידי מנהלים ויועצים.
תהליך השיפור כולל את כל השלבים הדרושים מהגדרת הבעיה, המשך בנקיטת צעדים מעשיים לשיפור וכלה בבקרה ודיווח
"פתרון מדינת האפס" הוא שם כולל למספר פתרונות ליישוב הסכסוך הישראלי-פלסטיני, שלפיו אחד הפתרונות מניח כי אין זהות פלסטינית ייחודית וכי על הפלסטינים הנמצאים ביהודה ושומרון לקבל בחזרה את האזרחות הירדנית תחת השלטון הישראלי, בעוד רצועת עזה תועבר לשליטה של מצרים בחסות השלטון הישראלי.
הפתרון הוצע לראשונה על ידי מרכז אריאל למחקרי מדיניות.
הפתרון דומה מאוד לפתרון שלוש המדינות, אך לא בהכרח זהה.
הצעה חלופית ושונה הוצעה על ידי רשת איזוקרטיה, המשנה את נקודת המבט של ההצעה המקורית לדומה יותר לפתרון המדינה האחת, אשר מסביר בעצם שבמקום להתנות לפלסטינים אזרחות רשמית בחסות מדינת ישראל, יש לשנות את שלטונה למען שוויון הזכויות של אזרחיה.
הצעה זו שונה משאר הפתרונות שהוצעו, משום שבניגוד לכך שהעם הפלסטיני זוכה לקבל הכרה בינלאומית בקבוצה לאומית, הוא מוותר על ההכרה ובתמורה לכך הוא זוכה להקים ולהיות חלק ממדינה אשר אינה נחשבת כמדינה יהודית, אלא כמולדת יהודית.
סקירה כללית (לפי מרכז אריאל למחקרי מדיניות)
ההצעה המקורית מניחה שישראל תספח את השטחים שנכבשו בשנת 1967. הצעה זו נבדלת בכך שהפלסטינים הנוכחיים יכולים להישאר במקום בו הם נמצאים, כלא אזרחי ישראל, או שהם צפויים לחזור לשטח זהותם הלאומית.
הייתה התנגדות לתוכנית זו מצד הפלסטינים, ירדן ומצרים.
הצעה זו, המתוארת כ"הצעת המסגרת לאסטרטגיה לאומית בנושא יהודה ושומרון וסוגיית ערביי ארץ ישראל", מניח כי אין זהות פלסטינית ייחודית, וכי על הפלסטינים בגדה המערבית לקבל בחזרה את האזרחות הירדנית, בעוד שמצרים צריכה להיות אחראית לרצועת עזה.
היא מציעה פתרון חד צדדי, מכיוון שהיא אינה מאמינה שמדינות ערב יסכימו:
להרחבת הריבונות הישראלית על הגדה המערבית וסיפוחה.
לכך ש"ירדן היא פלסטין", והשבת האזרחות הירדנית לערבים אשר נמצאים ביהודה ושומרון.
לאוטונומיה עירונית לערבי יהודה ושומרון (על בסיס הסכמי קמפ דייוויד).
לחיסול התשתית הצבאית בעזה ובהתאם לאחריות האזור על ידי מצרים.
לשוויון זכויות לערביי ישראל בתמורה להתחייבויות שוות במדינה.
סקירה כללית (לפי רשת איזוקרטיה)
בעוד שהצעת מרכז אריאל מתארת למעשה מדינה אחת עבור ישראל ואפס מדינות עבור הפלסטינים, הטענה של רשת איזוקרטיה היא ביטול המדינות בכלל.
בהקשר מסוים, ההצעה טוענת כי גם הפלסטינים ראויים לשוויון זכויות ליברליות ללא קשר לסמכות השלטון שהם חיים תחתיה.
גרסת איזוקרטיה ל"פתרון מדינת האפס" טוענת כי:
הממשל במדינה יהיה חילוני ודמוקרטי.
לא יהיו הטבות מיוחדות על בסיס לאומי או השתייכות דתית, אשר יהיו נפרדות מזכויות האזרחים.
המדינה תהיה מולדת יהודית, ולא מדינה יהודית (כמו ברוב מדינות העולם).
לא יהיו צבאות עומדים, אלא רק מיליציות מילואים ושירותי חירום לצורך הגנה מקומית וסדר אזרחי, ולא למען מלחמה.
פתן מוות מדברי שנקרא גם לעיתים פתן המדבר האוסטרלי (שם מדעי: Acanthophis pyrrhus) הוא מין של נחש ארסי ממשפחת הפתניים החי באוסטרליה באזורי המדבר של מרכז היבשת.
וגם בצפון ומסתבר אולי גם באיי פפואה כולל גינאה החדשה אך כנראה לא אינדונזיה
פתן זה, בדומה לשאר בני הסוג פתן המוות, הוא אחד הנחשים הקטלניים ביותר בעולם, והוא מגיע לאורך ממוצע של 60-80 סנטימטר, אך לעיתים גם לאורך 90 סנטימטר .
צורתו שטוחה ועבה, מתאימה להסוואה מתחת החול או החצץ.
הוא בעל עיניים מוגבהות מעט מעל הראש בדומה לאפעה ובעל ניבים קצרים, אך מלאי ארס רב עוצמה היכול להרוג במהירות, אם כי זה אינו דבר נפוץ.
הפתן בעל זנב הניתן להנעה גלית באופן המזכיר תולעת, מה שעוזר לו למשוך אליו את טרפו.
כשהנחש מתמקם בעמדת מארב הראש שלו קרוב לזנבו, כך שהוא יוכל להכיש במהירות מי שמתקרב לפיתיון של זנבו.
מרבית הטרף של הפתן מורכב מלטאות כמו חומטיים וחרדוניים הנפוצים במדבר ולעיתים רחוקות יותר גם מיונקים קטנים.
הוא איטי יחסית וימתין בעמדתו במשך ימים אחדים עד שימצא טרף מתאים.
הנחש פעיל בעיקר עם רדת החשיכה, אז החום הכבד יורד.
לעיתים הוא מתחמם על שיחים או עשבים בבוקר וכן נראה על כמה כבישים, דבר שיכול לגרום לדריסתו.
הנחש חי מחופי אוסטרליה המערבית עד הטריטוריה הצפונית ומדרים עד קלגורלי.
הוא פתן המוות היחיד באזור חיותו המדברי, כשהוא יכול להימצא גם בבתות, ערבות יבשות ושפלות של עשבי טריאודיה.
הנחש נפגע בגלל הרס של בתי גידולו הטבעיים.
נחש זה משריץ צאצאים חיים, עד 13 צעירים בכל השרצה.
פתן מוות צפוני (שם מדעי: Acanthophis praelongus) הוא מין של נחש ארסי מסוג פתן המוות שבמשפחת הפתניים; הוא נפוץ ברחבי צפון אוסטרליה, בפפואה ניו גיני, ואף בכמה מאיי אינדונזיה.
בדרך כלל הוא חי באזורי אחו, ערבות לחות ויערות גשם.
הוא דומה מאוד למין פתן מוות מצוי, וכמוהו ארסי ביותר.
נחש זה קטן ביחס למשפחתו ומגיע לאורך 40 עד 70 סנטימטרים בממוצע.
הוא בעל ראש קצר עם בליטות קרניות מעל העיניים וצורתו שטוחה ומעובה.
הנחש איטי מאוד ונוטה שלא לנוע הרבה.
צבע קשקשיו משתנה בין אפור, חום כהה ועד לחום אדמדם.
קצה זנבו יכול להתנועע כמו תולעת, מה שעוזר לו למשוך את טרפו הכולל בעיקר דו-חיים, לטאות וזוחלים קטנים נוספים אך גם יונקים - לטווח המאפשר לו הכשה.
כמו קרוביו, נחש זה אינו מטיל ביצים אלא משריץ עד 10 צאצאים בכל השרצה.
הנחש ארסי ביותר ומכיל מיוטוקסין חזק המשפיע על מערכת העצבים, הנשימה ותנועת השרירים ויכול להביא בקלות למצב חירום או אף למוות אם לא ניתנת עזרה רפואית בזמן.
עם זאת מאז שיוצר נוגדן לארס מספר מקרי המוות ירד באופן דרמטי.
הנחש עצמו נפגע מבירוא יערות בהם הוא חי וכן מהבאת קרפדת הקנים לאוסטרליה.
הנחשים מפתים את הקרפדה ומכישים אותה, אך מתים מהרעל שבגופה.
פתן שחור כחול-בטן (שם מדעי: Pseudechis guttatus) היא מין של נחש ארסי ממשפחת הפתניים החי במזרח אוסטרליה.
נחש זה הוא השני בארסיותו בסוג פתן אפעי, לאחר המין הקרוב פתן שחור אדום-בטן.
הפתן מגיע לאורך ממוצע של 1.2 מטר או 1.5 מטר והוא בעל קשקשים כהים עד שחורים עד לאפור ועד לצבע שמנת.
בניגוד לשמו הבטן שלו אינה כחולה אלא כהה אך הצידיים התחתונים לעיתים כחולים.
לנחש ראש מעט שטוח עם עיניים גדולות שחורות.
צווארו יכול להתנפח בדומה לנחשי ממבה ובמידה פחותה לקוברה, דבר שהוא עושה להגנה.
הנחש מטיל 7 עד 12 ביצים בעונת הרבייה.
נחש זה מצוי בטבע רק באזורים הפנימיים של דרום-מזרח קווינסלנד ובצפון-מזרח ניו סאות' ויילס.
גודל תפוצתו קטן יחסית אך סיכונו הוא ללא חשש.
הוא חי באזורי סוואנות, בתות וערבות סמוך לאזורים לחים.
הנחש הוא צייד של צפרדעים, זוחלים קטנים ויונקים קטנים החיים בסבכים.
הוא יחידאי ולרוב נחבא אל הכלים.
הוא יוצא מבין סלעים או חללי עצים בלילות.
נחש זה ארסי מאוד, והכשותיו נפוצות יחסית אך לא בהכרח קטלניות.
לרוב הנחש יעדיף להימנע מקרבה לאדם וינסה להתחמק אלא אם כן נדחק או מופתע.
הארס מורכבת מנוירוטוקסין ודומה לארס של פתן שחור אדום-בטן.
ההכשה גורמת לאדם לכאבים, סחרחורת, מיגרנות, בחילות, הקאות, שלשולים, הזעת יתר ולימפדנופתיה ולעיתים גם למוות, לרוב מאי-ספיקת כליות.
ההכשות אינם נדירות אך נסיוב נגד ארס של הנחש או של נחש טיגריסי יכול להציל חיים אם ניתן בזמן.
מספר ההרוגים ממין זה נמוך יחסית.
פתן שחור פפואני (שם מדעי: Pseudechis papuanus) היא מין של נחש ארסי מהסוג פתן אפעי שבמשפחת הפתניים החי בטבע בגינאה החדשה והאיים הקרובים לה.
נחש זה קרוב למינים פתן קולט ופתן שחור כחול-בטן שבעבר השתייכו אליו.
הוא תואר למדע ב-1878 בידי החוקרים והמגלים וילהלם פטרס וג'אקומו דוריה .
מין זה בעל גוף שטוח ועבה בצבע שחור ואפור בצדדים ומלמטה.
הראש שלו רחב ודומה לשל קוברה והצוואר יכול להתנפח בצורה מגושמת.
אורכו הממוצע 1.2 עד 1.7 מטר ולעיתים מגיע לאורך 2 מטרים.
הנחש מצוי בטבע לאורך גינאה החדשה בפפואה ניו גיני ובמערב גינאה החדשה וכן לאורך האיים סביבם במצר טורס ואף בכמה איים מצפון לאוסטרליה בקווינסלנד - איי סאיבאי ואיי בויגו .
הנחש מצוי ביערות, ביצות וערבות האיים ונמצא בירידה עקב כריתת יערות, הרג בידי מקומיים ופגיעה מהפצת קרפדת הקנים הרעילה שהוא צד.
לרוב הוא פעיל בשעות היום ומחפש זוחלים קטנים, יונקים ועופות למאכל.
נחש זה ארסי מאוד ובעל רעלן עצבי חזק המזכיר את הרעלן של נחש מולגה הקרוב.
ארס זה יכול לגרום לשיתוק ולסכנה של קריסת ריאות.
לרוב הנחש יכיש שוב ושוב את הצועדים בקרבתו.
מספר שבטים מאמינים שנחש זה תוקף בכישוף ומעדיפים לקבל עזרה ממכשף מקומי במקום מרפואה בבית חולים, מה שמסכן אותם.
עם זאת כמות התקיפות שלו נמוכה יחסית, בעוד מרביתם נגרמת בידי טאיפן החופים הקטלני.
פתרון מישל הוא פתרון כללי למשוואות האלסטיות בקואורדינטות קוטביות ( ) פותח על ידי ג'ון הנרי מישל .
הפתרון נכתב כסדרת פורייה ב .
מישל הראה שניתן לבטא את הפתרון הכללי במונחים של פונקציית מאמץ אייירי מהצורה
האיברים ו- מגדירים מצב טריוויאלי של מאמץ, כלומר זה פוטנציאל שמשרה 0 מאמץ.
ניתן להשיג את מרכיבי המאמץ על ידי החלפת פתרון מישל במשוואות המתח במונחים של פונקציית המאמץ של איירי (בקואורדינטות גליליות).
טבלה של מרכיבי מתח מוצגת להלן.
שדה העתק ניתן להשיג מהפתרון של מישל על ידי שימוש ביחסי מאמץ-מעוות ומעוות-העתק.
להלן טבלה של רכיבי תזוזה התואמים את המונחים בפונקציית המאמץ של איירי עבור פתרון מישל.
כאשר הוא יחס פואסון, ו- הוא מודול הגזירה.
יש לציין ששניתן להוסיף העתק גוף צפיד על פתרון מישל של הצורה
כדי לקבל שדה העתק קביל.
במכניקת הזורמים, פתרון טיילור-פון ניומן-סדוב לגל הדף מתאר את הפרמטרים (מהירות הזורם, לחצו ומהירות התפשטות גל ההדף) המאפיינים גלי הדף חזקים במיוחד כפתרון בעל דמיון עצמי.
התיאור של גלי הדף חזקים על ידי פתרון כזה נתגלה באופן בלתי תלוי על ידי ג'.
טיילור, ג'ון פון ניומן ולאוניד סדוב במהלך מלחמת העולם השנייה.
מאנליזה ממדית עולה שתחת ההנחות הללו, רדיוס כדור ההדף הוא:
כאשר הוא קבוע חסר ממדים שנקבע מן הניתוח המתמטי העולה מתוך הנחת "הדמיון העצמי".
הנחת הדמיון העצמי, שקשורה רעיונית להנחה הקודמת, היא שלפרמטרים המאפיינים את בעיית הזרימה בתוך כדור ההדף יש התנהגות מרחבית וזמנית הנתונה על ידי , כאשר הוא פרמטר המייצג מרחק ממוקד הפיצוץ המנורמל על ידי רדיוס כדור ההדף – רדיוס זה מייצג את קנה המידה הטבעי של הבעיה הדינמית.
במילים אחרות, הפילוג המרחבי של הפרמטרים המכניים (כגון הלחץ, מהירות הזורם וצפיפותו) בתוך כדור ההדף, כאשר קנה המידה של המרחק נקבע על ידי רדיוס הכדור, הוא קבוע בזמן.
אם מתארים את היחס בין ערכם של פרמטרים אלו לערכם על חזית ההדף (כלומר לערכם כאשר ), כמו בתרשים משמאל, אז מתקבלת תלות ב- בלבד (ערכי פרמטרים אלו בחזית ההדף פוחתים עם הזמן, ולכן התלות בזמן נותרת בעינה).
הנחה זאת נשארת תקפה כל עוד פרמטרים אלו גדולים בהרבה מאלו שמאפיינים את הזורם שמחוץ לכדור ההדף.
נתייחס לפיצוץ חזק המשחרר כמות גדולה של אנרגיה בנפח קטן במהלך פרק זמן קצר.
זה יוביל ליצירת גל הלם כדורי המתפשט החוצה ממוקד הפיצוץ.
פתרון בעל דמיון עצמי שואף לתאר את הזרימה כאשר גל ההלם התקדם מרחק שהוא גדול במיוחד בהשוואה לגודל חומר הנפץ שיצר אותו.
במרחקים גדולים כאלה, המידע על גודל הפצצה ומשך שחרור האנרגיה יישכח; רק האנרגיה המשוחררת תהיה בעלת השפעה על איך גל ההלם יתפתח בזמן.
לדרגת דיוק גבוהה מאוד, ניתן להניח שהפיצוץ אירע בנקודה (הראשית ) באופן מיידי בזמן .
ההנחה היא שגל ההלם כה חזק שהלחץ מאחורי חזית גל ההלם גדול מאוד בהשוואה ללחץ (לחץ אטמוספירי) של האוויר בחזית גל ההלם (שאינו "יודע" עדיין על הפיצוץ), , כך שניתן להזניחו בניתוח.
אף על פי שהלחץ של האוויר הלא מופרע זניח, צפיפות האוויר הלא מופרע לא ניתנת להזנחה מכיוון שהקפיצה בצפיפות היא סופית וברת השוואה ל- כפועל יוצא ממשוואות רנקין-הוגוניו.
קירוב זה שקול להנחה ש- ושמהירות הקול היא , אך זאת תוך שמירה על הצפיפות שונה מאפס, כלומר .
הפרמטרים היחידים הקיימים ברשותנו הם לפיכך האנרגיה וצפיפות האוויר הלא-מופרעת .
התכונות של האוויר מאחורי חזית ההלם כגון ניתנות לגזירה מאלו שבחזית גל ההלם.
הצירוף חסר הממדים היחיד שניתן ליצור מ- ו- הוא:
פירוש הדבר הוא שההתפתחות בזמן של רדיוס גל ההלם נתונה על ידי:
הניתוח המפורט שיובא מיד יגלה בסופו של דבר שהגורם המספרי קרוב למדי לאחד, ובכך מהווה דוגמה (בעבור הבעיה המסוימת הזאת) ליכולת החיזוי הכמותית של האנליזה הממדית.
מהירות ההתקדמות של גל ההלם היא
תחת הקירוב שמתואר לעיל, משוואות רנקין-הוגוניו קובעות את מהירות הזרימה של האוויר מיד מאחורי חזית ההלם ואת לחצו וצפיפותו , תחת מודל הגז האידיאלי, כדלהלן
מכיוון ש- הוא קבוע, הצפיפות מיד מאחורי חזית ההלם אינה משתנה בזמן (אם נציב, עבור אוויר, נקבל ש-), בעוד ש- ו- יורדים כמו ו-, בהתאמה.
תנועת הגז מאחורי גל ההלם נשלטת על ידי משוואות אוילר.
בעבור גז פוליטרופי אידיאלי עם סימטריה כדורית, המשוואות עבור משתני הזורם כמו המהירות הרדיאלית , הצפיפות והלחץ נתונות על ידי
ב-, הפתרונות צריכים לקבל את הערכים שהוסקו ממשוואות רנקין-הוגוניו בחלק הקודם.
את הלחץ המשתנה ניתן להחליף על ידי מהירות הקול המקומית , שכן ניתן לקבל אותו מהמשוואה .
הצגת הגדלים חסרי הממדים הבאים
(המתייחסים לסקלות האורך, מהירות הזורם, צפיפותו ולחצו, בהתאמה) כאשר התנאים בחזית ההלם, כלומר כש-, הם
מאפשרת לממש מתמטית את הנחת הדמיון העצמי, שכן הצבתם במשוואות השולטות בדינמיקה מאפשרת להמיר את הבעיה לשלוש משוואות דיפרנציאליות רגילות עבור כל אחד מהגדלים כפונקציה של .
פתירת המשוואות הדיפרנציאליות הללו אנליטית היא קשה ומפרכת, כפי שהראו סדוב ב-1946 ופון ניומן ב-1947. ג'.
טיילור ביצע אינטגרציה נומרית של המשוואות הללו כדי להשיג את התוצאות הרצויות.
את הקשר בין ו- ניתן לגזור ישירות משימור אנרגיה.
מכיוון שהאנרגיה המקושרת לגז הלא מופרע מוזנחת בכך שמניחים , האנרגיה הכוללת של הגז בתוך כדור ההדף חייבת להיות שווה ל-.
אודות לדמיון העצמי, לא רק האנרגיה הכוללת בתוך הכדור בעל רדיוס היא קבועה, אלא גם שהאנרגיה הכוללת בתוך הכדור בעל כל רדיוס שהוא היא קבועה (בצורה ממדית, פירוש הדבר שהאנרגיה הכוללת בתוך כדור בעל רדיוס המתפשט החוצה במהירות חייבת להיות קבועה).
כמות האנרגיה שעוזבת כדור ברדיוס בפרק זמן קצרצר אודות למהירות הגז והאנרגיה התרמית שלו היא כאשר היא האנתלפיה הסגולית של הגז.
בפרק זמן זה, רדיוס הכדור גדל במהירות והאנרגיה של הגז בנפח המתווסף הזה היא כאשר היא האנרגיה הסגולית של הגז.
השוואת הביטויים הללו והצבת הקשרים ו- התקפים לגז אידיאלי מובילה ל-
הצגת הגדלים חסרי הממדים מאפשרת לזהות את אופרטור הגזירה המרחבי עם ואת אופרטור הגזירה בזמן עם , ולפיכך משוואת הרציפות ומשוואת האנרגיה (השנייה והשלישית במשוואות אוילר) המתקבלות הן
ביטוי של ו- כפונקציה של בלבד באמצעות הקשר שהובא מקודם ואינטגרציה פעם אחת מניב את הפתרון בצורה בלתי מפורשת
הקבוע שקובע את מיקום חזית ההלם ניתן לקביעה משימור אנרגיה
התנהגות אסימפטוטית קרוב למוקד הפיצוץ
ההתנהגות האסימפטוטית של האזור הקרוב למוקד הפיצוץ ניתנת לחקירה באמצעות לקיחת הגבול .
מן הגרף לעיל, ניתן לראות שהצפיפות דועכת לאפס מהר מאוד מאחורי גל ההלם.
המסה הכוללת של הגז אשר הייתה בתחילה מפולגת באופן אחיד בתוך כדור ברדיוס מוכלת כעת בשכבה דקה יחסית מאחורי גל ההלם, שכן מסת הגז מונעת החוצה באמצעות התאוצה העצומה שגורם גל ההלם.
לפיכך, רוב האזור שבתוך כדור ההדף הוא למעשה מרוקן.
יחס הלחצים גם דועך מהר, אבל מתכנס לערך קבוע שונה מאפס בסביבת מוקד הפיצוץ.
יחס הטמפרטורות נובע ממשוואת הגז האידיאלי; מכיוון שהצפיפות שואפת לאפס ויחס הלחצים קבוע, יחס הטמפרטורות שואף לאינסוף.
ההתנהגות הגבולית של הצפיפות ניתנת על ידי
הצפיפות היא בלתי תלויה בזמן, בעוד ש-, מה שאומר שהלחץ במרכז תלוי בזמן.
זה נעשה ברור אף יותר אם הביטויים לעיל נכתבים מחדש באופן הבא,
ליחס המהירויות התנהגות ליניארית באזור המרכזי,
בעוד שההתנהגות של המהירות עצמה נתונה על ידי
השלב הסופי של גל ההדף
כשגל ההלם מתפתח בזמן, עוצמתו פוחתת.
פתרון הדמיון העצמי שתואר לעיל אינו תקף כאשר הופך בר-השוואה ל- (ביותר דיוק, כאשר ).
בשלב מאוחר זה של ההתפתחות, (ובעקבות כך גם ) אינו ניתן להזנחה.
פירוש הדבר שההתפתחות בזמן אינה בעלת דמיון עצמי, שכן מרגע שהלחץ האטמוספירי הופך לחשוב אז ניתן להרכיב בעזרתו סקלת מרחק וסקלת זמן כדי לתאר את הבעיה.
במקרה כזה, אין מנוס משימוש באינטגרציה נומרית, כפי שעשו H.
Goldstine, ג'ון פון ניומן ואחרים.
הבעיה האנלוגית בגאומטריה גלילית עוסקת בגל הדף בעל סימטריה גלילית, כמו זה הנוצר במעבר ברק, והיא ניתנת לפתרון אנליטי.
בעיה זו נפתרה באופן בלתי תלוי על ידי לאוניד סדוב ו-S.
עבור גל הדף גלילי, הצירוף חסר הממדים המערב את המרחק מהציר , הזמן , האנרגיה הכוללת המשוחררת ליחידת אורך של הציר וצפיפות התווך המקיף היא
צ' היא האות ה-18 באלפבית העברי.
שמה של האות הוא צָדִי (בפי יהודי תימן צאד, כבערבית, בפי יהודי אלג'יר צאדה).
מקורה של הגייה זו הוא כנראה בטעות הנובעת מהאות ק' העוקבת לאות צדי בסדר האלף-בית, אך היא מתועדת החל מן המאה ה-11.
ההיגוי המסורתי בקרב יהודי ארצות ערב היה כשל האות המקבילה הערבית - ص - המבוטאת כמעין ס' כבדה או עיצור מכתשי מלועלע, חוכך שורק, אטום (IPA: /sˤ/).
ההיגוי הנפוץ במאה ה־21 מייצג שילוב של העיצורים תּ+ס או עיצור מכתשי, מחוכך שורק, אטום (IPA: /ʦ/).
בקרב החוקרים קיימת מחלוקת בדבר ההגייה העברית המקורית של האות צ'.
מצד אחד יש הקובעים כי במקור נהגתה האות צ' כדרך יהודי ארצות האסלאם וכי ההגייה הנפוצה כיום מקורה בהשפעת שפות אירופיות, ומצד שני יש הקובעים כי ההגייה המקורית הייתה כפי שמקובל במאה ה־21.
בהתאם לחלוקתן של אותיות האלפבית העברי לחמשת מוצאי הפה, צ' נמנית עם חמש האותיות השיניות: זסשר"צ.
צד"י עם גרש (צ') נהגית /ʧ/ (ch, כבמילה צ'ילה), וזאת על פי כללי התעתיק של האקדמיה ללשון העברית.
מקור הסימון הזה חדש, מימי תחיית הלשון, אך השימוש בגרש מקורו בלאדינו, שם הוא משמש על האותיות ב' (v), ג' (j ו־ch אנגליות), ד' (th במילה האנגלית other), ז' (j צרפתית), פ' (f) ו־ש' (sh) אך לא על האות צ.
האות צ נבחרה ככל הנראה בגלל צורת הגייתה האשכנזית ts הדומה לצליל ch האנגלי, וגם בהשפעת הרוסית, בה האות Ц (נהגית צ) דומה לאות Ч (נהגית צ') או שפות כמו צ'כית ופולנית, בהן הצליל צ' נוצר משילוב של c (נהגית צ) עם סימן דיאקריטי או אות כלשהי.
בסופי מילים לפי התקן צד"י גרושה נכתבת כאות סופית, אך כיום מתחילים לכתוב אותה כצד"י רגילה לפעמים.
עלית לדוגמה קוראת לחטיף שלה "פיתה קראנצ'" בניגוד לתקן.
בפעלים שהאות הראשונה שלהם היא צ' חל, כמו באותיות: 'ז', 'ס' ו'ש', שיכול עיצורים בבניין התפעל.
בנוסף מתרחשת הידמות הגורמת להחלפת האות ת' באות ט', לדוגמה: הצטער, הצטרף.
צ' (צַד=צמח/שתיל, או קרס דיג במשמעות של ציד) באלפבית הפרוטו-כנעניצ' באלפבית הפיניקיצ' באלפבית הארמי
צ' היא אחת מחמש אותיות מנצפ"ך, שצורתן משתנה בסוף מילה - "ץ" (כבמילה "עץ").
ב-Unicode האות צ מיוצגת על ידי 05E6, והאות ץ על ידי 05E5. הצורה הסופית קודמת לצורה התוכית, כמו בקידודים אחרים הכוללים עברית, משום שזה מאפשר מיון מילוני פשוט של מילים לפי ערכי התווים שלהם: המילה ***קץ*** תבוא לפני המילה ***קצה*** כי הערך של ץ נמוך מזה של צ.
בקוד מורס מיוצגת האות צ' באמצעות הרצף (משמאל לימין): .-- (קו קו נקודה).
הוא ייצוגה של צ' בכתב ברייל.
באלפבית צלילי מיוצגת האות צ' באמצעות המילה "ציפור".
באיתות בדגלי סמפור צ' מיוצגת על ידי דגל אחד הפונה מערבה (שמאלה) ודגל שני הפונה דרום-מזרחה.
בגימטריה ערכה של צ' הוא 90. ערכה של ץ הוא 900, אך השימוש בו אינו נפוץ, והערך 900 מיוצג על ידי הצירוף תת"ק.
האות צ' מהווה לרוב קיצור למילה "צפון".
בישראל האות צ', המוטבעת על מוצר או רכיב כלשהו, מסמלת את היותו שייך לצה"ל.
בשפה העברית המודרנית שכיחות השימוש באות צ' היא כ־1.28% מכלל אותיות האלפבית העברי ושל הצורה הסופית ץ היא כ־0.14%.
ץ סופית היא הנדירה ביותר בשימוש בעברית מודרנית.
צ'אבייר הרננדס אי קְרֵאוּס (בקטלאנית: Xavier Hernández i Creus; נולד ב-25 בינואר 1980 בטראסה שבקטלוניה, ספרד), המכונה צ'אבי, הוא כדורגלן עבר ספרדי-קטלאני, וכיום מאמן כדורגל.
ברוב שנותיו כשחקן שיחק צ'אבי בעמדת הקשר המרכזי בקבוצת ברצלונה איתה הוא מזוהה, ובה גם שימש בתור קפטן, ובהמשך, בתור מאמן.
צ'אבי גדל במערכת הנוער של מועדון הכדורגל ברצלונה, אליה הצטרף ב-1991, כשהיה בן 11.5. את הקריירה המקצועית שלו החל במדי הקבוצה ב-1998. צ'אבי שותף במדי ברצלונה ב-767 משחקים והוא השחקן השני (אחרי ליונל מסי) עם מספר ההופעות הרב ביותר בהיסטוריית המועדון.
עם ברצלונה זכה צ'אבי ב-25 תארים, הכוללים 8 אליפויות ספרד, 4 זכיות בליגת האלופות ו-3 זכיות בגביע המלך.
בין היתר היה משחקניה הבולטים של הקבוצה שהגיעה להישגים כגון שני טרבלים וזכייה בשישה תארים בשנה אחת ב-.
דרכו של צ'אבי במדי הנבחרות הלאומיות של ספרד החלה עם זכייה באליפות העולם עד גיל 20 ב-.
כעבור שנה זכה עם הנבחרת האולימפית של ספרד במדליית כסף באולימפיאדת סידני.
יכולתו של צ'אבי הוכרה גם ברמה האישית, כשנבחר למקום השלישי בפרס כדורגלן השנה בעולם של פיפ"א ב-2009 ובכדור הזהב ב-2010 ו-2011.
צ'אבי גדל בטראסה, וב-1991, בגיל 11, הצטרף למחלקת הנוער של ברצלונה.
צ'אבי התקדם במהירות בין קבוצותיה השונות של המערכת.
בעונת 1997/1998 קודם צ'אבי לקבוצת המילואים של המועדון, ברצלונה אתלטיק, ששיחקה אז בליגה השלישית.
צ'אבי שיחק ברוב משחקיה של הקבוצה, הבקיע פעמיים במהלך העונה ועזר לה להעפיל לליגה השנייה בעזרת ניצחון בתוצאה מצטברת של 0–7 על ריאל מדריד ב' בפלייאוף ההעפלה.
ב-12 במאי 1998 ערך צ'אבי את הופעת הבכורה הלא רשמית שלו בקבוצה הבוגרת, תחת אימונו של לואי ואן חאל, במשחק ידידות מול סאות'המפטון ובקיץ הצטרף למסע משחקי הידידות של המועדון.
את הופעת הבכורה שלו בליגה הספרדית ערך צ'אבי ב-3 באוקטובר, בניצחון ברצלונה 1–3 על ולנסיה.
בנובמבר ובדצמבר היה צ'אבי שותף לארבעה הפסדים רצופים של ברצלונה, שבעקבותם הידרדרה הקבוצה למקום ה-10, וב-20 בדצמבר הבקיע צ'אבי את השער היחיד במשחק בו ניצחה ברצלונה את ריאל ואיאדוליד 1-0. ניצחון זה היה הראשון ברצף 8 ניצחונות בליגה, הקבוצה עלתה למקום הראשון עליו שמרה עד סוף העונה וזכתה באליפות.
בעונה זו ערך צ'אבי בכל המסגרות 26 הופעות, מהן 17 בליגה ו-6 נוספות בליגת האלופות, כולן בשלב הבתים של העונה.
לצד זה שיחק צ'אבי 18 פעמים עם קבוצת המילואים, אך הוא לא הצליח לסייע לה להישאר בליגה השנייה והיא ירדה חזרה לליגה השלישית בסוף העונה.
בעונת 1999/2000 המשיך מעמדו של צ'אבי בקבוצה הראשונה להתבסס.
הוא עדיין היה חלק מקבוצת המילואים, במדיה ערך 4 הופעות והבקיע שער בודד בליגה השלישית בתחילת העונה, אך בהמשך השתתף רק עם הקבוצה הבוגרת.
ז'וזפ גוארדיולה, קפטן ואחד מקשריה של ברצלונה, נפצע במהלך העונה, מה שהגדיל את כמות ההזדמנויות בהן זכה צ'אבי.
צ'אבי הבקיע לראשונה בגביע המלך במשחק מול קלוב דפורטיבו אלמריה ב-12 בינואר 2000, והוא השתתף עם הקבוצה בהגעתה לחצי הגמר, בו הודחה על ידי אתלטיקו מדריד.
בנוסף, הבקיע צ'אבי שער בכורה בליגת האלופות, בשלב הבתים השני, במשחק בו ניצחה ברצלונה את הרטה ברלין 3-1 ב-15 במרץ 2000. ברצלונה הגיעה עד חצי הגמר, בו הפסידה לוולנסיה, כשצ'אבי משתתף רק במשחק הגומלין.
בליגה, בה ערך צ'אבי 24 הופעות, הגיעה הקבוצה למקום השני.
ואן חאל פוטר בסוף העונה.
בעונת 2000/2001 קודם צ'אבי באופן רשמי לסגל הקבוצה הראשונה, והוא קיבל את החולצה מספר 16. עונה זו הייתה קשה עבור ברצלונה, אותה אימן לורנס סרה פרר.
הקבוצה הודחה מליגת האלופות בשלב הבתים ועברה לגביע אופ"א, בו הגיעה עד לחצי הגמר.
בגביע הודחה ברצלונה על ידי סלטה ויגו בחצי הגמר.
בליגה, לאחר הפסד 1–3 לאוסאסונה ב-22 באפריל 2001 וכשהקבוצה במקום ה-5 בלבד, פוטר סרה פרר והוחלף על ידי קרלס רשאק.
ברצלונה סיימה את הליגה במקום ה-4. ב-20 משחקי ליגה בהם שותף צ'אבי באותה עונה, הוא הבקיע פעמיים, בניצחונות על אספניול בדרבי של ברצלונה ועל ריאל סוסיאדד.
כמו כן, בקלאסיקו נגד ריאל מדריד ב-21 באוקטובר 2000, בישל צ'אבי בבעיטה חופשית שער ללואיס אנריקה, וברצלונה ניצחה 0–2.
עם עזיבתם של גוארדיאולה לאיטליה ושל איבן דה לה פנייה בקיץ 2001, הפך צ'אבי באופן מוחלט לקשר המוביל של הקבוצה, והוא קיבל את חולצה מספר 6 שלבש דה לה פנייה.
בעונת 2001/2002 השתמש רשאק בצ'אבי באופן קבוע בהרכב, לרוב כקשר אחורי ולפעמים כקשר מרכזי, והוא הופיע 35 פעמים במשחקי ליגה.
צ'אבי הורחק לראשונה בקריירה שלו בכרטיס אדום במשחק מול ויאריאל ב-16 בדצמבר 2001. באותה עונה הבקיע צ'אבי 4 שערים, אחד מהם היה הראשון שהבקיע בקלאסיקו מול ריאל מדריד, שנערך ב-16 במרץ 2002 והסתיים בתיקו 1-1, והשני בניצחון 0–2 בדרבי מול אספניול ב-5 במאי.
ברצלונה הגיעה בליגה למקום ה-4 בלבד פעם נוספת, בגביע הודחה כבר בסיבוב הראשון על ידי פיגרס, ובליגת האלופות הדיחה ריאל מדריד את ברצלונה בחצי הגמר.
לואי ואן חאל חזר לאמן את הקבוצה לקראת עונת 2002/2003, אך עונה זו הייתה אף מורכבת יותר מקודמתה עבור ברצלונה.
ברצלונה הודחה עונה שנייה ברציפות כבר בסיבוב הראשון של גביע המלך, על ידי נובלדה שמהליגה השלישית.
ואן חאל פוטר מתפקידו לאחר הפסד 0–2 לסלטה ויגו במחזור ה-19, כשהקבוצה במקום ה-12. רדומיר אנטיץ' מונה להחליפו בתפקיד המאמן.
שניהם שיתפו את צ'אבי ברוב משחקי הקבוצה.
צ'אבי שיחק ב-29 משחקי ליגה בהם הבקיע שני שערים, נגד אלאבס ואספניול.
בליגת האלופות הגיעה ברצלונה לרבע הגמר, בו פגשה את יובנטוס.
המשחק הראשון נערך בטורינו והסתיים בתיקו 1-1. בגומלין בקאמפ נואו כבש פאבל נדבד ראשון לזכות יובנטוס, וצ'אבי הבקיע את שער השוויון, שהביא את המשחק להארכה.
בהארכה הבקיע מרסלו זלאייטה לזכות יובנטוס והביא להדחתה של ברצלונה.
בליגה הצליחה ברצלונה להתאושש מהמשבר שפקד אותה במהלך העונה והיא סיימה את הליגה במקום ה-6.
בקיץ 2003 מונה פרנק רייקארד ההולנדי לתפקיד מאמן הקבוצה, וכן צורף הכוכב הברזילאי רונאלדיניו.
עמם זכתה הקבוצה ליציבות גדולה יותר והגיעה להישגים.
רייקארד תפקד את צ'אבי יותר בעמדת הקשר המרכזי ופחות בעמדת הקשר האחורי שם הרבו להציב את צ'אבי מאמניו הקודמים.
בשל כך שסיימה במקום ה-6 בעונה הקודמת השתתפה ברצלונה מתחילת העונה בגביע אופ"א, בו הגיעה לשמינית הגמר.
צ'אבי כבש במפעל זה שער בודד, מול פאניוניוס היוונית ב-6 בנובמבר.
בליגה, על אף שהייתה במקום ה-7 בסוף הסיבוב הראשון, התרוממה ברצלונה בסיבוב השני והודות למספר רב של ניצחונות סיימה את העונה במקום ה-2. צ'אבי הבקיע 4 שערי ליגה ב-36 הופעות.
הרביעי שבהם היה שער ניצחון מבישול של רונאלדיניו, בקלאסיקו מול ריאל מדריד שנערך בסנטיאגו ברנבאו ב-25 באפריל 2004, ניצחון שסימל את עלייתה של ברצלונה וחזרתה לקדמת הכדורגל הספרדי.
לקראת עונת 2004/2005 עזבו הקפטנים של הקבוצה לואיס אנריקה ופיליפ קוקו.
לתפקיד הקפטן מונה הבלם קרלס פויול, וצ'אבי מונה לסגנו.
בעונה זו שלטה והובילה ברצלונה את הליגה כבר מהמחזורים הראשונים, והיא זכתה באליפות ראשונה מזה 6 שנים עם 84 נקודות.
צ'אבי הופיע ב-36 משחקי ליגה פעם נוספת, והבקיע 3 שערים, אחד מהם שער ניצחון בדקה ה-85 נגד אלבסטה ב-11 בדצמבר 2004. ברצלונה סיימה את שלב הבתים של ליגת האלופות במקום השני, מאחורי מילאן, ובשמינית הגמר הוגרלה לשחק מול צ'לסי.
במשחק הראשון בקאמפ נואו ניצחה ברצלונה 1–2, אך בגומלין הפסידה 2–4 והודחה מהטורניר.
צ'אבי השתתף בכל שמונת משחקיה של הקבוצה בליגת האלופות באותה עונה.
עונת 2005/2006 החלה עם זכייה בסופר קאפ הספרדי הודות לניצחון בתוצאה המצטברת 2–4 על ריאל בטיס.
ב-2 בדצמבר 2005, במהלך אימון, קרע צ'אבי את אחת מהרצועות בברך השמאלית, ופציעה זו השביתה אותו ממשחק במשך 5 חודשים.
חזרתו למשחק הייתה ב-29 באפריל 2006, כשנכנס כמחליף בניצחון ברצלונה 0–1 על קדיס.
ברצלונה זכתה באותה עונה באליפות שנייה ברציפות.
בליגת האלופות זכתה ברצלונה לאחר שגברה במשחק הגמר 2-1 על ארסנל.
צ'אבי לא שותף במשחק הגמר ונשאר על ספסל הקבוצה במשך כל 90 הדקות.
בסך הכול באותה עונה השתתף צ'אבי ב-16 משחקי ליגה וב-4 בליגת האלופות, בהם לא הצליח לכבוש שער.
גם עונת 2006/2007 נפתחה עם זכייה בסופר קאפ הספרדי, הפעם הודות לניצחונות 0–1 בחוץ ו-0–3 בגומלין בבית על אספניול.
צ'אבי כבש את השער הראשון במשחק הגומלין.
צ'אבי שב להיות שחקן משמעותי בהרכב הקבוצה והוא הופיע ברוב המוחלט של משחקיה.
בדצמבר 2006 הפסידה ברצלונה בגמר אליפות העולם לקבוצות לאינטרנסיונל.
במשך רוב העונה הובילה ברצלונה את הליגה הספרדית, אך בשל תוצאות תיקו במחזור ה-34 מול ריאל בטיס ובמחזור ה-37 מול אספניול, שמטה את ההובלה לריאל מדריד שזכתה באליפות על חשבונה.
צ'אבי הבקיע 3 שערים בליגה, אחד מהם בבעיטה חופשית ב-7 בינואר 2007, שער שהשווה את התוצאה מול חטאפה ומנע מברצלונה הפסד.
בגביע המלך הבקיע פעמיים, מול ריאל סרגוסה ואותה חטאפה, במשחק הראשון של חצי הגמר בו ניצחה ברצלונה 2–5. אולם, במשחק הגומלין הפסידה ברצלונה 0–4 והודחה בזעזוע רב.
בליגת האלופות הגיעה ברצלונה לשמינית הגמר, והיא הודחה על ידי ליברפול בתוצאה 2-2 בשל חוק שערי חוץ.
בעונה הבאה ריאל מדריד הובילה את טבלת הליגה כבר החל מהמחזור השני, וברצלונה ניסתה ללא הצלחה להדביק את הפער בנקודות.
ב-3 בפברואר 2008, הייתה לברצלונה הזדמנות לצמק את הפער מ-9 ל-6 נקודות במשחק מול אוסאסונה הודות להפסד של מדריד.
צ'אבי נכנס כמחליף בדקה ה-80 כשהתוצאה הייתה 0-0, וכעבור 7 דקות הבקיע את שער הניצחון.
ב-27 בפברואר הבקיע צ'אבי את שערה היחיד של ברצלונה בתיקו 1-1 עם ולנסיה בחצי גמר גביע המלך, אך במשחק הגומלין הפסידה ברצלונה 2–3 והודחה מהטורניר.
בגומלין שמינית גמר ליגת האלופות, ב-4 במרץ, הבקיע צ'אבי את השער היחיד בניצחון ברצלונה 0–1 על סלטיק, וברצלונה עברה לרבע הגמר הודות לניצחון 2–3 במשחק הראשון.
ברצלונה הגיעה לחצי הגמר בליגת האלופות, שם גברה עליה מנצ'סטר יונייטד בתוצאה מצטברת 0–1. יכולתה של ברצלונה בליגה הייתה דלה והיא אף ירדה למקום ה-3, מתחת לוויאריאל.
ריאל מדריד הוכתרה כאלופה עוד לפני הקלאסיקו שנערך ב-7 במאי.
במשחק זה הביסה ריאל מדריד את ברצלונה בתוצאה 1–4, וצ'אבי הורחק בכרטיס צהוב שני בדקה ה-88. מבחינת הבקעת שערים הייתה זו אחת הפוריות בקריירה של צ'אבי, עם 9 שערים ב-54 הופעות בכל המסגרות - 7 בליגה, ושערים בודדים בליגת האלופות ובגביע.
רייקארד עזב את תפקיד המאמן והוחלף על ידי קפטן ברצלונה בתחילת דרכו של צ'אבי בקבוצה הבוגרת, ז'וזפ גוארדיולה.
עונתו הראשונה של גוארדיולה בתפקיד, עונת 2008/2009, הייתה העונה המוצלחת ביותר של צ'אבי הן ברמה האישית והן ברמה הקבוצתית - ברצלונה הייתה הראשונה בהיסטוריית הכדורגל הספרדי שזוכה בטרבל - זכייה באליפות, בגביע ובליגת האלופות.
גוארדיולה הציב את צ'אבי לצדו של אנדרס אינייסטה בקישור הקבוצה, והפך את שניהם למרכז הכובד של סגנון המשחק של ברצלונה.
בעונה זו היה לצ'אבי מספר רב של בישולים לחבריו לקבוצה - 20 בישולים בליגה, 4 מהם במשחק הקלאסיקו השני של העונה, בו הביסה ברצלונה את יריבתה ריאל מדריד 6-2, ועוד 6 בליגת האלופות, האחרון שבהם לליונל מסי בניצחון הקבוצה במשחק הגמר מול מנצ'סטר יונייטד, שנגמר בתוצאה 0–2 לברצלונה.
אופ"א בחרו בצ'אבי כשחקן המצטיין של משחק הגמר וכן כשחקן הקישור המצטיין של העונה באירופה.
לצד השערים שבישל, הבקיע צ'אבי גם 10 שערים ב-54 הופעות בכל המסגרות - 6 בליגה, ביניהם צמד לרשתה של מאלגה ב-1 בנובמבר 2008, 3 בליגת האלופות, כולם בשלב הבתים, ואחד בגביע, בבעיטה חופשית במשחק הגמר מול אתלטיק בילבאו, בו ניצחה ברצלונה 1–4 וזכתה בתואר.
במהלך העונה, בדצמבר 2008, האריך צ'אבי את חוזהו בברצלונה עד סוף עונת 2013/2014, עם סעיף שחרור של 80 מיליון אירו ושכר שמוערך על ידי התקשורת ב-7.5 מיליון אירו בשנה.
בשנה זו עבר את קו 500 המשחקים הרשמיים במדי ברצלונה, והפך לשחקן עם מספר ההופעות השני בגודלו בהיסטוריית המועדון, אחרי מיגלי ולפני קרלס רשאק.
עונת 2009/2010 נפתחה עם הסופר קאפ הספרדי עם אתלטיק בילבאו.
במשחק הראשון, ב-16 באוגוסט 2009, הבקיעה בילבאו ראשונה, אך צ'אבי השווה את התוצאה ועזר לברצלונה לנצח 1–2. בגומלין ניצחה ברצלונה 0–3 וזכתה בתואר.
ב-28 באוגוסט זכתה ברצלונה בסופר קאפ האירופי הודות לניצחון 0–1 בהארכה על שחטאר דונצק.
צ'אבי המשיך להיות שחקן משמעותי בהרכבו של גוארדיולה גם בעונה זו.
בדצמבר זכה צ'אבי עם ברצלונה באליפות העולם לקבוצות, ובכך השלימה ברצלונה הישג יחיד במינו של 6 תארים בשנה אחת.
ב-21 בדצמבר נבחר צ'אבי במקום השלישי בפרס כדורגלן השנה בעולם של פיפ"א.
ב-10 באפריל 2010, כשברצלונה בשוויון נקודות בליגה עם ריאל מדריד, שתי הקבוצות נפגשו בסנטיאגו ברנבאו.
צ'אבי בישל את שני שערי קבוצתו, אחד לליונל מסי והשני לפדרו, ברצלונה ניצחה 0–2 והיא הצליחה לשמור על המקום הראשון עד סוף העונה, עם 99 נקודות באמתחתה, ובכך השלימה זכייה שנייה ברציפות באליפות.
בליגת האלופות הודחה ברצלונה על ידי אינטר מילאנו בחצי הגמר.
בעונה זו הבקיע צ'אבי 3 שערים בליגה, 2 בגביע המלך ואחד נוסף בליגת האלופות, במהלך 53 הופעות בכל המסגרות.
כמו כן, בישל צ'אבי 13 פעמים בליגה, הכי הרבה מבין שחקני הליגה, ו-3 פעמים נוספות בליגת האלופות.
ב-9 ביוני 2010 חתם צ'אבי על חוזה מחודש, ששומר על רמת השכר וסעיף השחרור של החוזה הקודם, כשההבדל הוא בהארכה אוטומטית של החוזה לעונות 2014/2015 ו-2015/2016 בהינתן מספר המשחקים שישתתף בהם.
גם עונת 2010/2011 נפתחה עם זכייה בסופר קאפ הספרדי, הפעם מול סביליה.
צ'אבי לא השתתף במשחק הראשון, אך בגומלין עזר לברצלונה להביס את סביליה 0–4 ולזכות בתואר.
ב-29 בנובמבר הבקיע צ'אבי את השער הראשון מבין חמישה שהכניסו שחקני ברצלונה עת הביסו את ריאל מדריד בקלאסיקו.
ב-18 בדצמבר עזר צ'אבי לברצלונה להביס את יריבתה העירונית אספניול בתוצאה 1–5 בביתה, בכך שכבש את אחד משעריה של ברצלונה.
במשחק הגביע מול אתלטיק בילבאו ב-5 בינואר 2011 ערך צ'אבי את הופעתו ה-550 במדי ברצלונה, ובכך הפך לשחקן בעל מספר ההופעות הגדול ביותר בהיסטוריית המועדון, לפני מיגלי לו 549 הופעות.
ב-10 בינואר נבחר צ'אבי למקום השלישי בתואר כדור הזהב של פיפ"א לשנת 2010, כשמקדימים אותו חבריו לקבוצה אינייסטה ומסי.
בגומלין שמינית גמר ליגת האלופות מול ארסנל ב-8 במרץ, לאחר שהפסידה ברצלונה 1–2 במשחק הראשון, כבש צ'אבי את אחד משערי קבוצתו ועזר לה לנצח 1–3 ולהעפיל לרבע הגמר.
ברבע הגמר הביסה ברצלונה 1–5 את שחטאר דונצק במשחק הראשון, עם שער אחד של צ'אבי, ולאחר ניצחון 0–1 בגומלין העפילה לחצי הגמר.
ברצלונה הצליחה לזכות באליפות שלישית ברציפות בליגה, אך בגמר גביע המלך הפסידה 0–1 לריאל מדריד בהארכה.
ברצלונה גברה על ריאל מדריד בחצי גמר ליגת האלופות בתוצאה מצטברת 1–3, ובמשחק הגמר היא פגשה את מנצ'סטר יונייטד, יריבתה מהגמר הקודם.
צ'אבי בישל את השער הראשון במשחק לפדרו, ברצלונה ניצחה 1–3 ובכך זכתה בתואר בפעם הרביעית בתולדותיה, וצ'אבי בפעם השלישית בקריירה.
בסך הכול בעונת 2010/2011 ערך צ'אבי 50 הופעות והבקיע 5 פעמים.
עונת 2011/2012 החלה עם קלאסיקו בסופר קאפ הספרדי נגד ריאל מדריד.
ברצלונה ניצחה בסיכום המשחקים 4–5 וזכתה בתואר.
זכייה זו הציבה את צ'אבי כשחקן ברצלונה עם מספר התארים הרב ביותר בהיסטוריית המועדון.
על אף צירופו של הקשר ססק פברגאס, המשיך מעמדו של צ'אבי בקבוצה להיות איתן.
ב-23 בנובמבר 2011, במשחק שלב הבתים בליגת האלופות מול יריבתה של ברצלונה לראשות הבית, מילאן, ניצחה ברצלונה 2–3 הודות לשער ניצחון של צ'אבי.
במשחק הליגה מול ריאל מדריד ב-10 בדצמבר, פיגרה ברצלונה 0–1 כבר בפתיחת המשחק, אך ברצלונה הצליחה להפוך את התוצאה ולנצח 1–3, כשצ'אבי כובש את השני לזכות קבוצתו.
בגמר אליפות העולם לקבוצות מול סנטוס ב-18 בדצמבר כבש צ'אבי שער ובישל אחד נוסף לליונל מסי, ברצלונה ניצחה 0–4 וזכתה בתואר בפעם השנייה בתולדותיה.
ב-9 בינואר 2012 הגיע צ'אבי פעם שנייה ברציפות למקום השלישי בתואר כדור הזהב של פיפ"א.
בחצי גמר גביע המלך פגשה ברצלונה את ולנסיה.
לאחר 1-1 במשחק הראשון, במשחק הגומלין שנערך ב-8 בפברואר, הבקיע צ'אבי אחד משני שערי קבוצתו שניצחה 0–2 ועלתה לגמר.
צ'אבי הגיע עם ברצלונה לחצי גמר ליגת האלופות, אז הודחה על ידי צ'לסי.
ברצלונה איבדה את האליפות לריאל מדריד, שהובילה את טבלת הליגה במשך רוב העונה ואף ניצחה את ברצלונה בקאמפ נואו 2-1 ב-21 באפריל.
בגמר הגביע ב-25 במאי גברה ברצלונה 0–3 על אתלטיק בילבאו, וכך צ'אבי זכה בתואר בפעם השנייה בקריירה שלו.
עונת 2011/2012 הייתה העונה בה כבש צ'אבי את מספר השערים הרב ביותר בקריירה שלו, 14 שערים ב-51 משחקים, מתוכם 10 שערים ב-31 הופעות בליגה.
לצד זה בישל צ'אבי 7 שערים בליגה ואחד נוסף בליגת האלופות.
גוארדיולה הודיע על עזיבתו את ברצלונה לקראת סוף עונת 2011/2012. את תפקידו מילא עוזרו, טיטו וילאנובה.
כקודמתה, נפתחה עונת 2012/2013 עם מפגש עם ריאל מדריד בסופר קאפ הספרדי.
במשחק הראשון שנערך בקאמפ נואו ניצחה ברצלונה 2–3, צ'אבי כבש את השער השלישי לזכות ברצלונה.
אולם בגומלין הפסידה ברצלונה את התואר בשל הפסד 1–2 ותוצאה מצטברת 4-4 עם יתרון בשערי חוץ למדריד.
המשך הדרך הייתה טובה הרבה יותר עבור ברצלונה, שהובילה את הליגה הספרדית החל מהמחזור הראשון.
ברבע גמר ליגת האלופות שיחקה ברצלונה מול פריז סן-ז'רמן.
במשחק הראשון שנערך בפארק דה פראנס הבקיע צ'אבי שער בבעיטת עונשין והמשחק הסתיים בתיקו 2-2. ברצלונה העפילה לחצי הגמר אחרי תיקו 1-1 בביתה, אך שם היה צ'אבי שותף להדחה בידי באיירן מינכן, שהביסה את קבוצתו 0–4 במינכן ו-0–3 בברצלונה.
וילאנובה עזב את ברצלונה בקיץ 2013 בשל מאבקו במחלת הסרטן, והוא הוחלף על ידי המאמן הארגנטינאי טאטה מרטינו.
בתחילת עונת 2013/2014 השלים צ'אבי את זכייתו השישית בסופר קאפ הספרדי, עת גברה ברצלונה על אתלטיקו מדריד.
גם תחת מרטינו, המשיך צ'אבי להיות שחקן משמעותי בקישור הקבוצה, למרות גילו המתקדם.
ב-16 בינואר 2014, במשחק גביע המלך מול חטאפה, ערך צ'אבי את הופעתו ה-700 במסגרות רשמיות במדי ברצלונה.
באותה עונה הבקיע צ'אבי 3 שערי ליגה ובישל 2 נוספים בלבד ב-30 הופעות, וברצלונה סיימה את הליגה במקום ה-2, מתחת לאתלטיקו מדריד.
בגביע המלך הגיעה ברצלונה לגמר, בו פגשה את ריאל מדריד.
כשהמשחק היה בתוצאה 0–1 לטובת מדריד, הגביה צ'אבי קרן לראשו של מארק ברטרה, שהשווה את התוצאה, אך כעבור מספר דקות חזר היתרון למדריד והיא זכתה בגביע.
בליגת האלופות כבש צ'אבי שער בודד, בבעיטת עונשין לרשתה של אייאקס אמסטרדם ב-26 בינואר 2013. ברצלונה הודחה מליגת האלופות בשלב רבע הגמר על ידי אתלטיקו מדריד - הייתה זו הפעם הראשונה מזה 7 שנים בה כושלת ברצלונה להגיע לחצי הגמר.
לקראת עונת 2014/2015 חלו מספר שינויים בברצלונה.
מרטינו התפטר בסוף העונה הקודמת, ולואיס אנריקה, קפטן ברצלונה בעבר, מונה למאמן.
קרלס פויול פרש ממשחק, וצ'אבי התמנה לתפקיד הקפטן במקומו.
כמו כן, הצטרף איבן ראקיטיץ', הקשר הקרואטי לברצלונה.
מכיוון שחשש שלא יוכל לתרום לקבוצה, שקל צ'אבי לעזוב את ברצלונה על מנת לשחק בליגת העל הקטרית, אך לואיס אנריקה הצליח לשכנעו להישאר עונת נוספת.
אולם, המאמן אכן הפחית את כמות הדקות והמשחקים בהם השתתף צ'אבי.
בליגה פתח צ'אבי ב-19 משחקים ונכנס כמחליף ב-12 נוספים, בהם הבקיע שני שערים, נגד חטאפה ואייבר, ובישל 8 שערים נוספים.
הוא עזר לברצלונה לזכות בטרבל שני בהיסטוריית ברצלונה, הודות לניצחונות 1–3 על אתלטיק בילבאו בגמר גביע המלך ו-1–3 על יובנטוס בגמר ליגת האלופות, בשניהם נכנס כמחליף.
ב-21 במאי 2015 הודיע צ'אבי כי יעזוב את ברצלונה לקבוצה הקטרית א-סד בתום העונה.
לפי התוכנית, הוא ישחק בקבוצה במשך 3 שנים והוא יעזור למדינה בהכנותיה לקראת מונדיאל 2022 שנערך בה, כשבמקביל ייערך לקריירת אימון.
ב-13 בספטמבר ערך את הופעת הבכורה במדי קבוצתו החדשה, בניצחון 0–4 על אל-מסיימיר, בו גם בישל שער.
במחזור הבא הבקיע שער ראשון, בתיקו 2-2 עם אום סלאל.
בליגת האלופות האסיאתית הודחה א-סד בסיבוב המוקדמות על ידי אל ג'זירה שמאיחוד האמירויות בדו-קרב בעיטות עונשין, בו החטיא צ'אבי את בעיטתו.
א-סד סיימה את עונת 2015/2016 במקום השלישי בליגה, ובכך העפילה למהדורה הבאה של ליגת האלופות.
צ'אבי תרם לכך 3 שערים ב-24 הופעות.
כמו כן, עזר צ'אבי לקבוצתו להגיע לחצי גמר הגביע הקטרי, שם הודחו על ידי אל ג'איש.
בעונתו השנייה בקטר הציג צ'אבי יכולת משופרת והוא היה מעמודי התווך של הקבוצה.
ב-26 הופעות בליגה כבש 10 פעמים, שני בקבוצתו רק לבגדד בונג'ח.
בנוסף, בישל 16 שערים ובכך היה מלך הבישולים של הליגה הקטרית.
צ'אבי סייע לקבוצתו לסיים כסגנית האלופה, במרחק 2 נקודות בלבד מהאלופה לחוויאה.
ב-29 באפריל 2017 זכה בתואר ראשון עם א-סד, לאחר שגברה על אל ג'איש בתוצאה 2 - 1 בגמר גביע כתר נסיך קטר.
ב-19 במאי זכתה בגביע קטר הודות לניצחון 2 - 1 על א-ריאן במשחק הגמר.
ב-9 בספטמבר בישל צ'אבי פעמיים במשחק הסופר קאפ הקטרי בו קבוצתו גברה על האלופה לחוויאה 4 - 2 וזכתה בתואר.
ב-2 במאי 2019 הודיע צ'אבי כי יפרוש בתום עונת 2018/19 ויפנה לקריירת אימון.
בצעירותו ייצג צ'אבי את מדינתו במדי הנבחרות הצעירות של ספרד, החל מהנבחרת עד גיל 17. ב-1999 השתתף עם נבחרת ספרד עד גיל 20 באליפות העולם לנוער.
לאחר שנבחרת ספרד עברה את שלב הבתים, ניצחה ספרד בשמינית הגמר את בתוצאה 2–3, כשצ'אבי כובש את אחד משלושת שערי נבחרתו.
ספרד גברה על ברבע הגמר, ובחצי הגמר צ'אבי עזר לנבחרתו לנצח 1–3 את עם שער שהבקיע בדקה ה-90. בגמר הביסה נבחרתו 0–4 את וזכתה בטורניר.
צ'אבי ערך את הופעת הבכורה במדי נבחרת ספרד עד גיל 21 במשחק ידידות ב-17 בנובמבר 1998 מול .
בהמשך שיחק צ'אבי עם הנבחרת במוקדמות אליפות אירופה לנוער 2000. צ'אבי הבקיע שני שערים ועזר לה לעבור את שלב הבתים מהמקום הראשון.
בנובמבר 1999 פגשה ספרד את בפלייאוף ההעפלה לטורניר הגמר.
במשחק הראשון מולה כבש צ'אבי שער אחד, ספרד ניצחה 1–3, ובגומלין ניצחה ספרד 0–4 ועלתה לטורניר הגמר, שהחל ב-27 במאי.
צ'אבי שיחק בכל משחקי הנבחרת בטורניר הגמר, שסיימה את שלב הבתים במקום השני ובשל כך הגיעה למשחק על המקום השלישי מול , אותו ניצחה 0–1.
בספטמבר אותה שנה שותף צ'אבי עם הנבחרת האולימפית באולימפיאדת סידני.
צ'אבי שיחק בכל ששת משחקיה בטורניר.
צ'אבי הבקיע שער במשחק הפתיחה של האולימפיאדה מול ונבחרתו ניצחה 0–3. נבחרתו עברה את שלב הבתים, גברה על נבחרות ו ברבע ובחצי הגמר בהתאמה.
במשחק הגמר מול ב-30 בספטמבר 2000 הבקיע צ'אבי כבר בדקה הראשונה של המשחק.
חברו לנבחרת ולקבוצה בברצלונה גברי הורחק בכרטיס אדום במחצית השנייה, והמשחק הסתיים בתיקו 2-2 הן בסוף 90 הדקות והן בסוף ההארכה.
ספרד הפסידה בדו-קרב בעיטות עונשין 5-3, וצ'אבי ויתר שחקני הנבחרת זכו במדליית כסף.
לאחר האולימפיאדה המשיך צ'אבי לייצג את נבחרת ספרד עד גיל 21, במוקדמות לאליפות אירופה לנוער 2002. בשלב הבתים של המוקדמות הבקיע צ'אבי פעמיים, בניצחון 0–1 על ובתיקו 1-1 עם .
ספרד סיימה במקום השני והגיעה למפגש פלייאוף העפלה עם בנובמבר 2001. ספרד, עם צ'אבי בהרכבה, הודחה על ידי פורטוגל בתוצאה מצטברת 2-2 בשל חוק שערי חוץ ולא העפילה לטורניר הגמר.
בסך הכול ערך צ'אבי 25 הופעות במדי נבחרת ספרד הצעירה, בהן הבקיע 7 שערים.
בשמינית הגמר גברה ספרד על ללא השתתפות של צ'אבי, וברבע הגמר מול נכנס צ'אבי כמחליף לקראת סוף 90 הדקות.
המשחק הסתיים בתיקו מאופס הן בתום הזמן הרגיל והן בתום ההארכה, ובדו-קרב בעיטות העונשין הבקיע צ'אבי את בעיטתו, אך נבחרתו הפסידה 3–5 וסיימה את דרכה במונדיאל.
צ'אבי לקח חלק מצומצם במדי נבחרת ספרד במוקדמות יורו 2004. הוא פתח בשלושה משחקים ונכנס כמחליף בשניים נוספים בלבד, אם כי במקביל הוא השתתף ב-8 ממשחקי הידידות שערכה נבחרתו באותה תקופה.
נבחרתו סיימה את שלב המוקדמות במקום השני, אחרי , והיא העפילה לטורניר הגמר.
צ'אבי נכלל בסגל הסופי של הנבחרת ליורו 2004, אך לא שיחק דקה אחת בשלושת משחקי שלב הבתים, ונבחרתו הודחה כבר בשלב זה, אחרי שלא הצליחה לנצח את נבחרות יוון ו.
צ'אבי החל להשתתף באופן משמעותי יותר במשחקי הנבחרת במהלך מוקדמות מונדיאל 2006. ב-26 במרץ 2005 הבקיע צ'אבי את שער הבכורה שלו במדי נבחרת ספרד, במשחק ידידות מול שהסתיים בניצחון 0–3 לספרד.
צ'אבי פתח ברוב משחקי נבחרתו במהלך המוקדמות, וספרד סיימה במקום השני בביתה, אחרי .
בפלייאוף ההעפלה למונדיאל מול פתח צ'אבי בשני המשחקים, ונבחרתו הביסה את יריבתה בתוצאה המצטברת 2–6. צ'אבי שותף בכל משחקי נבחרתו במונדיאל 2006, שנערך בגרמניה.
ספרד ניצחה בכל משחקיה בשלב הבתים, כשצ'אבי פותח בשניים הראשונים ונכנס כמחליף בשלישי.
בשמינית הגמר הפסידה ספרד ל בתוצאה 1–3 והודחה מהטורניר.
לאחר המונדיאל החלו מוקדמות יורו 2008. במחזור השני של המוקדמות, במשחק מול ב-6 בספטמבר 2006, הבקיע צ'אבי את שערו הרשמי הראשון במדי נבחרת ספרד, אך נבחרתו הפסידה 2–3. בהמשך כבש צ'אבי שער במשחק ידידות מול , ולאחר מכן שער בכל אחד משני משחקי נבחרתו מול במוקדמות.
את שלב המוקדמות חתם צ'אבי עם השער היחיד בניצחון ספרד על צפון אירלנד ב-21 בנובמבר 2007, ונבחרתו העפילה לטורניר הגמר מהמקום הראשון בביתה.
במשחק ידידות כהכנה ליורו, ב-4 ביוני 2008 מול , הבקיע צ'אבי את השער היחיד במשחק.
צ'אבי נכלל בסגל הנבחרת ליורו 2008 והיה משחקני המפתח בנבחרתו של לואיס אראגונס בטורניר.
הוא פתח בשני משחקי שלב הבתים הראשונים, בהם ניצחה ספרד והבטיחה את עלייתה לרבע הגמר, וקיבל מנוחה במשחק השלישי.
ברבע הגמר מול הוחלף צ'אבי בדקה ה-60, ונבחרתו עלתה לחצי הגמר הודות לניצחון בדו-קרב בעיטות עונשין.
בחצי הגמר הבקיע צ'אבי את השער הראשון בניצחון ספרד 0–3 על .
בגמר מול בישל צ'אבי את השער היחיד במשחק לפרננדו טורס, וכך זכתה ספרד ביורו.
הייתה זו זכייה ראשונה של ספרד בתואר כלשהו מאז יורו 1964. צ'אבי נבחר לשחקן המצטיין של הטורניר בשל היכולת הגבוהה שהפגין.
צ'אבי המשיך להיות חלק אינטגרלי בנבחרת גם תחת המאמן החדש ויסנטה דל בוסקה.
הוא הבקיע שער במשחק ידידות עם ב-20 באוגוסט 2008. צ'אבי השתתף עם נבחרת ספרד בגביע הקונפדרציות 2009 שנערך בחודש יוני.
הוא השתתף בשלושת משחקי שלב הבתים שאת כולם ניצחה נבחרתו ועלתה לחצי הגמר, אך שם היא הפסידה ל 2-0. במשחק על המקום השלישי, ללא צ'אבי, ניצחה ספרד 2–3 את .
לאחר מכן עזר לנבחרתו להעפיל למונדיאל 2010 תוך כדי שספרד מנצחת את כל 10 משחקיה בשלב המוקדמות עם 28 שערים לזכותה ו-5 בלבד לחובתה.
במונדיאל, שנערך בדרום אפריקה, פתח צ'אבי בכל משחקיה של ספרד.
הטורניר נפתח עם הפסד ספרד ל, אך נבחרתו התאוששה עם שני ניצחונות ועלתה לשמינית הגמר.
בשמינית הגמר מול , מסר צ'אבי בעזרת העקב לדויד וייה, ולאחר שבעיטתו הראשונה נבלמה על ידי שחקן הגנה, הבקיע את שער הניצחון לזכות ספרד.
ברבע הגמר גברה ספרד על , ובחצי הגמר מול בישל צ'אבי בבעיטת קרן לראשו של קרלס פויול, שנגח את שער הניצחון והביא את ספרד לגמר.
במשחק הגמר ניצחה ספרד את בהארכה משער של אנדרס אינייסטה, וצ'אבי שיחק את כל 120 הדקות של המשחק.
בכך זכתה ספרד במונדיאל לראשונה בהיסטוריה שלה.
במוקדמות יורו 2012 הבקיע צ'אבי שני שערים, לרשתן של נבחרות ו, וגם הפעם הצליחה ספרד להעפיל לטורניר הגמר כשהיא מנצחת את כל משחקיה.
במהלך המוקדמות חצה צ'אבי את קו 100 ההופעות במדי הנבחרת הספרדית, במשחק מול ב-25 במרץ 2011. צ'אבי שיחק בכל ששת משחקיה של נבחרת ספרד ביורו 2012, שנערך בפולין ואוקראינה.
הוא עזר לה לנצח את נבחרות ו בשלב הבתים ולעלות לרבע הגמר.
ברבע הגמר עברה ספרד את , ובחצי הגמר מול הוחלף צ'אבי דקות ספורות לסיום 90 הדקות, כשהתוצאה היא 0-0. המשחק הוכרע לטובת ספרד בדו-קרב בעיטות עונשין, וספרד פגשה בגמר את .
נבחרת ספרד הביסה את איטליה 0–4 וזכתה בפעם השנייה ברציפות ביורו.
צ'אבי בישל שניים מהשערים, האחד לג'ורדי אלבה והשני לפרננדו טורס.
צ'אבי הפך לשחקן הראשון שמבשל בשני משחקי גמר של טורנירי יורו.
צ'אבי שיחק עם הנבחרת בגביע הקונפדרציות 2013 שנערך במהלך חודש יוני.
בשלב הבתים שותף צ'אבי בשני משחקים, אותם ניצחה נבחרתו, ובמשחק מול זכה למנוחה.
חצי הגמר מול הגיע לדו-קרב בעיטות עונשין לאחר תיקו מאופס.
צ'אבי, ששיחק במשך כל 120 הדקות במשחק, הבקיע את בעיטתו, ספרד ניצחה 6–7 ועלתה לגמר.
במשחק הגמר הובסו צ'אבי וספרד על ידי בתוצאה 0–3.
משימתה הבאה של ספרד הייתה העפלה למונדיאל 2014. צ'אבי שיחק ב-7 מתוך 8 משחקי מוקדמות המונדיאל, והבקיע בניצחון נבחרתו 1–2 על ב-11 באוקטובר 2013. צ'אבי נכלל בסגל הנבחרת למונדיאל, שנערך בברזיל.
הוא שיחק במחזור הראשון בשלב הבתים, בו הובסה ספרד 1–5 על ידי .
דל בוסקה לא שיתף את צ'אבי בשני המשחקים הבאים וספרד, שבאה כאלופת העולם המכהנת, הודחה כבר בשלב הבתים אחרי שהפסידה גם ל.
ב-5 באוגוסט 2014 הודיע על פרישה מהנבחרת.
בסך הכול, לאורך תקופה של 14 שנים, הופיע צ'אבי 133 פעמים והבקיע 13 שערים במדי נבחרת ספרד.
לאחר שפרש ממשחק פעיל, ב-28 במאי 2019 צ'אבי מונה למאמן א-סד.
ב-5 בנובמבר 2021 מונה למאמן ברצלונה, הקבוצה בה שיחק במשך 17 שנה.
במשחקו הראשון כמאמן ברצלונה, ניצחה הקבוצה בביתה 1-0 את אספניול בדרבי הקטאלני.
בקמפיין הראשון של צ'אבי כמאמן בליגת האלופות, נותר לו לאמן בשני המחזורים האחרונים שנותרו בשלב הבתים.
לאחר שוויון 0–0 עם בנפיקה ליסבון בקאמפ נואו ב-23 בנובמבר, והפסד 3–0 לבאיירן מינכן ב-8 בדצמבר באליאנץ ארנה, הקבוצה סיימה במקום השלישי בבית מה ששלח אותה לשלב הפלייאוף של הליגה האירופית.
ב-12 בינואר 2022, בקלאסיקו הראשון של צ'אבי כמאמן ברצלונה, נוצחה הקבוצה על ידי ריאל מדריד 2–3 בחצי גמר הסופר קאפ הספרדי בתום הארכה.
מיד לאחר מכן הודחה ברצלונה בשלב מוקדם מגביע המלך הספרדי לאחר שהובסה 3-2 בשמינית הגמר על ידי אתלטיק בילבאו לאחר הארכה.
ב-20 במרץ, צ'אבי זכה בקלאסיקו הראשון שלו כמאמן בו הביסה קבוצתו 4-0 את ריאל מדריד בליגה
בסנטיאגו ברנבאו, ובכך סיים את רצף ההפסדים של ברצלונה לריאל בחמישה משחקי קלאסיקו.
ב-15 בינואר 2023, זכה צ'אבי בתואר הראשון שלו כמאמן ברצלונה - הסופר קאפ הספרדי, לאחר ניצחון 1–3 על ריאל מדריד בגמר הטורניר.
ב-15 במאי 2023 זכה עם ברצלונה בלה ליגה לראשונה מזה 4 שנים, אחרי ניצחון 4-2 על יריבתה המקומית אספניול.
ב-27 בינואר 2024, לאחר הפסד 3–5 מול ויאריאל, הודיע צ'אבי כי יעזוב את משרת האימון בסיום העונה.
ב-24 באפריל 2024, הודיע צ'אבי כי לאחר דיון עם גורמים בהנהלת הקבוצה, הוא החליט לשנות את דעתו, ולהישאר לעוד עונה.
אף על פי כן, ב-24 במאי 2024 צ'אבי פוטר מברצלונה.
משחקו האחרון כמאמן היה ב-26 במאי 2024, מול סביליה.
צ'אבי שיחק לאורך הקריירה שלו בעמדות הקישור: בתחילת דרכו כקשר אחורי, במשך רוב הקריירה שלו כקשר מרכזי ולפרקים כקשר התקפי.
לאורך הקריירה שלו השתמש צ'אבי, המתנשא לגובה 1.70 מטר בלבד, בטכניקה גבוהה עם הכדור וראיית משחק.
צ'אבי התאפיין ביכולת מסירה הן למרחקים קצרים והן למרחקים ארוכים, וכן ביכולת לשלוט בקצב המשחק, להניע את הכדור למרחבים המתאימים על מנת לקדם את התקפת קבוצתו.
יכולותיו הפיזיות של צ'אבי מוגבלות ביחס לשחקנים אחרים; הוא איננו מהיר, חזק או מנתר לגובה רב.
צ'אבי חיפה על כך בעזרת חוכמת משחק ויצירתיות, כך שהוא התמקם באזורים המתאימים, ראה היכן חבריו לקבוצה נמצאים, שלח מסירות שפתחו שטחים, אפשרו לקבוצה להתקרב לשער ולהבקיע.
תחת הנהגתו של המאמן ז'וזפ גוארדיולה הפך צ'אבי לפנים של סגנון המשחק שכונה "טיקי-טאקה".
ברצלונה תחתיו, וכן נבחרת ספרד במקביל לה תחת ויסנטה דל בוסקה, התבססה על החזקת והנעת כדור, שימוש במסירות רבות בין שחקני הקבוצה והעברת מרכז הכובד במשחק לקישור.
צ'אבי נמצא במרכז הסגנון הזה בזכות יכולותיו.
הקבוצה הניעה את הכדור בסבלנות, חיפשה ויצרה פתחים בשורות ההגנה של היריבה.
צ'אבי השתלב היטב לצד חברו לברצלונה ולנבחרת אנדרס אינייסטה, כשבברצלונה התווסף להם ליונל מסי הארגנטינאי, ששיחק בעמדת החלוץ המזויף, במרכז ההתקפה.
משחקו של צ'אבי כלל החלפת מסירות רבות בינו לבין שניהם, ויחד הם הצליחו ליצור מצבי הבקעה רבים.
צ'אבי הוא בנם של חואקין הרננדס ומריה מרסה קראוס.
לצ'אבי חמישה אחים ואחיות: אוסקר, אלכס, ארידנה, בני ודיאנלאורה.
צ'אבי נודע כאדם צנוע ושקט, ולמרות העושר שהרוויח ממשחק, בחר לגור עם הוריו בטראסה עד גיל מאוחר.
ב-13 ביולי 2013 נישא לעיתונאית ואשת התקשורת הקטלאנית נוריה קוניירה.
גביע העולם בכדורגל עד גיל 20: 1999
השחקן המצטיין באליפות אירופה: 2008
פרס דון בלון לפריצת העונה בספרד: 1999
פרס דון בלון לכדורגלן הספרדי של העונה: 2005
נבחרת הטורניר של גביע העולם בכדורגל: 2010
נבחרת הטורניר של אליפות אירופה בכדורגל: 2008, 2012
נבחרת כל הזמנים של אליפות אירופה בכדורגל עד גיל 21: 2015
נבחרת השנה של ליגת האלופות האסיאתית על פי בחירת האוהדים: 2018
נבחרת השנה של ליגת האלופות האסיאתית על פי OPTA: 2018
נבחרת כל הזמנים של כדור הזהב: 2020
נבחרת כל הזמנים של IFFHS: 2021
נבחרת העשור של דון בלון: 2010
כדור הכסף של גביע העולם למועדונים: 2011
כדור הארד של גביע העולם למועדונים: 2009
פתרון שתי המדינות הוא המונח הכולל למגוון הצעות לפתרון הסכסוך הישראלי-פלסטיני שבסופו תוקם מדינה פלסטינית לצד מדינת ישראל.
על פי "פתרון שתי המדינות", המדינה הפלסטינית תעניק לתושביה אזרחות ולפליטים הפלסטינים בפזורה תעמוד הזכות להגר לשטחה.
חלק מסוים מההצעות במסגרת פתרון שתי המדינות מכירות בזכות השיבה במסגרתם תותר הגירת פליטים פלסטינים לתוך תחומי מדינת ישראל.
ערביי ישראל יוכלו לבחירתם להישאר בישראל או להגר למדינה הפלסטינית החדשה ולקבל את אזרחותה.
אף שהישות שמוצע להקים בטריטוריה הפלסטינית מכונה בפתרון זה "מדינה", ברוב ההצעות ישנן הגבלות משמעותיות על הריבונות שלה, דוגמת הגבלות במדיניות ההגירה, ביכולת להחזיק צבא ולהתחמש, ובכן בכל הנוגע ביד החופשית שתהיה לצה"ל בשטחי ישות זו.
הצעות שונות של מדינה לפלסטינים, כפי שהוצגו ב-2000 על ידי אהוד ברק וב-2008 על ידי אהוד אולמרט, כללו פתרון של שתי מדינות לשני עמים.
כיום, מדינת ישראל מתנגדת לפתרון שתי המדינות, ועמדתה הרשמית היא כי הקמת מדינה פלסטינית תהווה "סכנה קיומית למדינת ישראל ולאזרחיה".
לעומת זאת, הרשות הפלסטינית תומכת בפתרון שתי המדינות.
חלק מהפוליטיקאיים הישראלים טוענים לאורך השנים כי במסגרת "פתרון שתי מדינות לשני עמים" שבה יוענקו למדינה הפלסטינית ריבונות עצמאית יהיה צורך לכפות על המדינה הפלסטינית לוותר על אספקטים מסוימים אשר אמורים להינתן לה כמדינה ריבונית אך מאיימים על קיומה של מדינת ישראל.
בין היתר שיהיה צריך להגביל את יכולתה של המדינה הפלסטינית לייבא כלי נשק.
ההנהגה הפלסטינית סבורה כי במסגרת "פתרון שתי מדינות לשני עמים", אשר תסיים את הסכסוך הישראלי-פלסטיני, אין מקום להשקפות מסוג זה אשר יגבילו את הריבונות של המדינה הפלסטינית.
בעוד שאש"ף והליגה הערבית תומכים באופן רשמי בפתרון שתי המדינות, חלק מהפלגים הפלסטינים וארגוני הטרור המוסלמים דוחים כל הגעה להסכם קבע עם ישראל.
כך למשל, ארגון החמאס, ארגון החזבאללה ואיראן ממשיכים לקרוא להמשך המאבק מול ישראל, המכונה לעיתים "הישות הציונית".
אפשר להבדיל בין הניסוח "שתי מדינות לשני עמים" לבין "פתרון שתי המדינות".